ISASI BALANZATEGI (EH Bildu, 2014-10-31):
Legebiltzarreko presidente andrea.
...berria. Berri-berria bizirik azalean datorren urteko aurrekontuen Hizkuntza Politikari dagokiona, proportzioan aurten baino eskasagoa. Konfrontaziorik guk ez dugu nahi. Murrizketak zer dira? Nola ulertu behar dira? Nola interpretatu behar dira konfrontazioak?
Egia esan ez da behar genuen erantzuna sailburu andrea, espero genuena agian bai baina ez egoera honetan behar duguna.
Espainiako Gobernua izango balitz edo Frantziako Gobernua izango balitz, frantsesezko idatzizko hedabide bakarra tartean balego edo gaztelaniaz idatzizko hedabide bakarra balego beste modu batean hitz egingo genuke.
Entzundakoa entzun ondoren iragarri nahi dizut mozioa aurkeztuko dugula. Euskarazko hedabideak, sailburu andreak, euskararen hiztun elkarteko euskarriak dira. Ikus-entzunezkoak, idatzizkoak zein internetekoak.
Baina euskarazko hedabideen auzia ez da hizkuntzazko edo kulturako arazoa zuek interpretatzen duzuen moduan, ez da hori, ez da atala, eskubide demokratikoen auzia da, sailburu andrea.
Entzun ondo sailburu andrea, euskarazko baino gaztelaniazko hedabideei buruz jardungo bagenu, adierazpen askatasunaz, demokraziaz eta herritarren eskubideez hitz egingo genukeen. Euskara zuentzat agian ezaugarri bat da, guretzat ostera, izana da. Zuentzat agian aldatu, murriztu edo kendu daitekeen zerbait da, guretzat berriz abiapuntua, izateko modua, bizitzeko eta garatzeko.
Ezagutu berri ditugun 2015eko aurrekontuetan berriro ere eskas. Eskas Hizkuntza Politikari orokorrean esleitutako diru kopurua eskas dela ez baita iristen aurrekontu osoaren % 1 izateraino ere. Eskas euskarazko hedabideetara esleitutako diru kopurua, aurtengo berbera zerorrek aitortu duzun moduan, inolako hazkuntzarik izan gabe.
Beraz, datorren urtean aurtengo arazo berbera izango duzue eta tamalez hitz horietatik ekintzetara pasatu behar izango dugu. Guk akordioen bila eta lehen planteatu izan dut akordio bila eta behin eta berriz, pentsatzen dugulako euskarak behar duela akordio zabala.
Baina aurrekoan esan dizuedan moduan begirunerik gabe ez da posible akordiorik, begirunea sailburu andrea, harrokeria baino, begirunea. Euskalgintzaren premiak ezin izan daitezke negoziatzeko presio bideak.
Zuek badaukazue diru publikoko kutxaren giltza, badakigu, bai, zuek daukazue diru publikoko kutxaren giltza. Badakigu, badakite. Baina giltzaren arduradunak izateak ez zaituzte egiten diru publikoaren jabe.
Begirunea, sailburu andrea. Begirunea euskararen normalizazioa lortzeko lanean dihardutenenganako eta borondatezko lanean ibiltzen direnenganako.
Gure planteamendua euskararen normalizazioari dagokionez zaku berean sartzen dituzue idatzizko hedabide guztiak eta euskarazko hedabide guztiak eta guk gauza bakarra eskatuko genizueke, euskararen hiztun elkarte osoari dagozkion hedabideetan tratamendua ikus-entzunezkoen planteatu egiten den moduan eta hori Jaurlaritzaren ardurapean dagoena, behinik behin, begirune bera idatzizko Euskal Herri osoko euskarazko hedabide bakar horrekiko.
Eta nola ez, % 20ko murrizketa zientzia dibulgazioaren aldizkarietan, hori ez da onargarria. Hori da sustatutako konfrontazioa, horia da iraingarria eta hori da konpondu beharrekoa behingoagatik euskara ardatza delako herri honen bizi iraupenean. Ardatza, ez da ezaugarri erantsia, ardatza. Eta euskararik gabe ez da posible Euskal Herririk.
Hori pentsatuko bagenu beste modu batean jokatuko genuke eta aurrekontuen banaketa, noski, beste modu batean planteatuko litzateke.
Azkenik, berriz ere esango dizut. Izan ere, idatzizko hedabideak eta ikus-entzunezkoak funtsezkoak baitira eta oinarrizko, eskubide demokratikoa da euskaldunentzat. Horiek babestu behar ditugu, adierazpen askatasuna besteak beste hari lotuta dagoelako.
Eskerrik asko.